CELEX: 62005CJ0269
Language: sl
Date: 2007-01-11
Title: Sodba Sodišča (sedmi senat) z dne 11. januarja 2007.#Komisija Evropskih skupnosti proti Helenski republiki.#Neizpolnitev obveznosti države - Člen 1 Uredbe (EGS) št. 4055/86 - Pomorski transporti - Pristaniška taksa za potniške in trgovske ladje - Pristaniška taksa za vozila, ki jih prevažajo trajekti - Diskriminacija.#Zadeva C-269/05.

Sodba Sodišča (sedmi senat) z dne 11. januarja 2007 – Komisija proti Grčiji
      (Zadeva C-269/05)
      „Neizpolnitev obveznosti države – Člen 1 Uredbe (EGS) št. 4055/86 – Pomorski promet – Pristaniška taksa za potniške in trgovske ladje – Pristaniška taksa za vozila, ki jih prevažajo trajekti – Diskriminacija“
      1.                     Tožba zaradi neizpolnitve obveznosti – Preizkus utemeljenosti s strani Sodišča – Upoštevni položaj – Položaj ob izteku roka,
            določenega v obrazloženem mnenju (člen 226 ES) (Glej točko 23.)
      2.                     Promet – Pomorski promet – Svoboda opravljanja storitev – Omejitve (Uredba Sveta št. 4055/86, člen 1) (Glej točke od 24 do
            30.)
      Predmet
      
         
               Neizpolnitev obveznosti države – Kršitev člena 1 Uredbe Sveta (EGS) št. 4055/86 z dne 22. decembra 1986 o uporabi načela svobode
                  opravljanja storitev v pomorskem prometu med državami članicami ter med državami članicami in tretjimi državami (UL L 378,
                  str. 1) – Pristaniška taksa za potniške in trgovske ladje – Uporaba nižje stopnje takse za ladje, ki plujejo med pristanišči
                  znotraj države – Pristaniška taksa za vozila, ki jih prevažajo trajekti – Takse, ki se ne uporabljajo za vozila, ki potujejo
                  med pristanišči znotraj države.
               
            Izrek
      
         
                  1.
               
               
                  
               
               
                  	S tem, da ohranja v veljavi:
               
            —      pristaniške takse za potniške (vključno z ladjami za križarjenje) in trgovske ladje, ki vplujejo v pirejsko ali solunsko pristanišče,
         tam pristanejo ali se zasidrajo, ki so, kadar gre za prevoze med dvema pristaniščema znotraj države, nižje od tistih za prevoze
         v tujino,
      
      —      pristaniške takse v korist delniških družb za upravljanje s pristanišči, ustanovljenih z zakonom št. 2932/2001, in v korist
         pirejskega in solunskega pristanišča, ki se zaračunajo za vozila, ki jih prevažajo trajekti, ki plujejo v tujino, ne zaračunajo
         pa se v primeru trajektnih povezav med grškimi pristanišči,
      
      —      pravico, da se v korist občin oziroma mest zaračunajo takse za vozila, ki jih prevažajo trajekti, ki plujejo v tujino,
      Helenska republika ni izpolnila obveznosti iz člena 1 Uredbe Sveta (EGS) št. 4055/86 z dne 22. decembra 1986 o uporabi načela
         svobode opravljanja storitev v pomorskem prometu med državami članicami ter med državami članicami in tretjimi državami.
      
      
         
                  2.
               
               
                  
               
               
                  	Helenski republiki se naloži plačilo stroškov postopka.